stanford-oval/wikipedia huggingface dataset:
Wish You Well
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוקראינה | טופ-היט | 77 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 32 |  |
|  הונגריה | Rádiós Top 40 | 22 |  |
|  הממלכה המאוחדת | מצעד הסינגלים הבריטי | 8 |  |
|  הממלכה המאוחדת | מצעד הדאנס הבריטי | 1 |  |
|  ולוניה | אולטראטופ 40 | 2 |  |
|  לטביה | לטביה טופ 40 | 7 |  |
|  ניו זילנד | המצעד הניו זילנדי הרשמי | 28 |  |
|  סין | בילבורד סין | 9 |  |
|  סקוטלנד | מצעד הסינגלים הסקוטי | 5 |  |
|  פולין | ZPAV | 4 |  |
|  פלנדריה | אולטראטופ 50 | 13 |  |
|  קרואטיה | טופ ליסטה | 27 |  |
|  רומניה | מצעד השירים הרומני | 67 |  |
|  שווייץ | המצעד השווייצרי | 647 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 87 |  |
|  הממלכה המאוחדת | מצעד הסינגלים הבריטי | 49 |  |
|  פולין | ZPAV | 57 |  |
נתוני מכירות

| מדינה | תואר | מכירות |
| --- | --- | --- |
| בריטניה (BPI) | פלטינה | 600,000 |
הערות שוליים

↑  "Wish You Well – Single by Sigala & Becky Hill". iTunes Store. ארכיון מ-2021-11-01. נבדק ב-22 במאי 2019. {{cite web}}:  (עזרה)
↑  Wish You Well, 2019-05-24, ארכיון מ-2020-11-08, נבדק ב-2021-11-01
↑  "So happy to say I have new music coming this Friday! Collab with the amazing @Beckyhill coming this week! Can't wait to share with you, head to my bio for presave link #Wishyouwell". 20 במאי 2019. ארכיון מ-2021-11-01. נבדק ב-22 במאי 2019. {{cite web}}:  (עזרה)
↑  Sigala, Becky Hill - Wish You Well (Official Video), ארכיון מ-2021-10-05, נבדק ב-2021-11-01
↑  Bein, Kat (24 במאי 2019). "Sigala & Becky Hill 'Wish You Well' With Powerful Summer House Pop: Listen". Billboard. ארכיון מ-2019-06-20. נבדק ב-25 במאי 2019. {{cite web}}:  (עזרה)
↑  BBC Radio 1 (25 במאי 2019). "Sigala – Wish You Well (ft Becky Hill) (Radio 1's Big Weekend 2019) – FLASHING IMAGES". ארכיון מ-2021-10-11. נבדק ב-1 ביוני 2019. {{cite web}}:  (עזרה)
↑  "Sigala's #CapitalSTB Set Was A Whole Mood & Included Some Fierce Collaborators". Capital. ארכיון מ-2020-06-18. נבדק ב-20 ביוני 2019. {{cite web}}:  (עזרה)
| סיגלה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Brighter Days • Every Cloud |  |
| סינגלים | "Easy Love" • "Sweet Lovin'" • "Say You Do" • "Give Me Your Love" • "Ain't Giving Up" • "Only One" • "Show You Love" • "Came Here for Love" • "Lullaby" • "Feels like Home" • "We Don't Care" • "Just Got Paid" • "Wish You Well" • "We Got Love" • "If We Never Met" • "Heaven on My Mind" • "Lasting Lover" • "You for Me" • "Melody" • "Stay the Night" • "All by Myself" |  |
| השתתפות בסינגלים | "Don't Need No Money" |  |
| בקי היל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Only Honest on the Weekend • Believe Me Now? |  |
| אלבומי אוסף | Get to Know |  |
| סינגלים | "Gecko" • "All My Love" • "Piece of Me" • "False Alarm" • "Back & Forth" • "I Could Get Used to This" • "Wish You Well" • "Lose Control" • "Only You" • "Better Off Without You" • "Nothing Really Matters" • "Heaven on My Mind" • "Space" • "Forever Young" • "Remember" • "My Heart Goes (La Di Da)" • "Run" • "Crazy What Love Can Do" |  |
| השתתפות בסינגלים | "Afterglow" • "Powerless" • "Kiss My (Uh-Oh) (Girl Power remix)" |  |
| --- | --- |
בקרת זהויות :  MusicBrainz release group: b8ef1f2f-4eec-4645-91a4-8c0111813194
אדוארדו, רוזן סבויה

אדוארדו, רוזן סבויה (באיטלקית: Edoardo di Savoia; ‏1284 – 4 בנובמבר 1329), היה רוזן סבויה בין השנים 1323–1329.
ביוגרפיה

אדוארדו נולד בשנת 1284 בפריז, לאמדאו החמישי, רוזן סבויה ולסיביל מבאז'ה, בתם של גידו השני, רוזן באז'ה ובאטריצ'ה ממונטפראט.
בשנת 1323 מת אביו אמדאו החמישי, רוזן סבויה, ואדוארדו עלה לשלטון במקומו. בשנת 1325 הובס אדוארדו בקרב וארי על ידי גיגה השמיני, רוזן ויינרואה ואמדאו השלישי, רוזן ז'נבה, ובקושי הצליח להימלט משדה הקרב. בשנת 1327 התמרדו תושבי מאוריין נגד בישוף העיר, ואדוארדו החזירו לשלטונו. בשנת 1328 התקין אדוארדו אמת מים מעץ, על מנת לספק לטירתו בשיאמברי מים טריים כל יום.
ב-4 בנובמבר 1329 מת אדוארדו בגנטילי בפתאומיות, ואחיו איימונה, רוזן סבויה עלה לשלטון במקומו.
משפחתו

בשנת 1307 התחתן אדוארדו עם בלאנש מבורגונדי, רוזנת סבויה, בתם של רובר השני, דוכס בורגונדי ואנייה מצרפת, דוכסית בורגונדי, ממנה נולדה לו בת אחת:
ג'ובאנה מסבויה (1310–1344), התחתנה עם ז'אן השלישי, דוכס ברטאן
אולימפיה ליובליאנה (כדורגל, 1945)

מועדון הכדורגל אולימפיה ליובליאנה (סלובנית: Športno društvo Nogometni klub Olimpija Ljubljana) היה מועדון כדורגל סלובני מליובליאנה ונחשב לאחד ממועדוני הפאר במדינה לאחר שגם שיחק מספר עונות בליגה היוגוסלבית הבכירה כשסלובניה הייתה חלק מיוגוסלביה.
היסטוריה

אולימפיה ליובליאנה שיחקה 20 עונות בליגה היוגוסלבית הבכירה, מתוכן 19 ברצף בין השנים 1966-1984 ועוד עונה אחת ב-1989 לאחר שירדה לליגת המשנה בעונת 1984 ועלתה חזרה ב-1988.
אולימפיה העפילה לגמר הגביע היוגוסלבי בעונת 1970 אך הפסידה להכוכב האדום בלגרד בתוצאה 1-0 לאחר שהמשחק הראשון בין השתיים נגמר בתיקו 2-2. כמו כן, הקבוצה הגיעה פעמיים נוספות לחצי-גמר הגביע, בעונות 1972 ו-1982. הקבוצה העפילה פעמיים לגביע ערי הירידים, בעונת 1966/67, אז הפסידה בסיבוב הראשון לקבוצת פרנצווארוש ההונגרית ובעונת 1968/69, אז הפסידה בסיבוב הראשון לקבוצת היברניאן הסקוטית.
בליגה הסלובנית הבכירה, אולימפיה זכתה באליפות ארבע פעמים, בעונות 1992, 1993, 1994 ו-1995 והופיעה בגביע אופ"א בעונת 1994/95, אז עברה בסיבוב המוקדם את קבוצת לבסקי סופיה מבולגריה אך הפסידה בסיבוב הראשון לקבוצת איינטרכט פרנקפורט הגרמנית.
בשנת 2005 הורדה הקבוצה לליגה השלישית בסלובניה-מערב בשל קשיים כלכליים אליהם נקלעה הקבוצה ואי-יכולת להשיג רישיון מתאים מאופ"א להשתתפות בליגה הבכירה. בשל כך, פורקה הקבוצה ובמקומה הוקמה קבוצת NK בז'יגרד. השם בז'יגרד הוא על שם שכונת המגורים ממנה קמה אולימפיה ליובליאנה. בשנת 2008 קיבלה הקבוצה החדשה אישור להיקרא אולימפיה לובליאנה (2005) אך ההיסטוריות של שני המועדונים נשמרות בנפרד.
תארים

אליפות סלובניה: 4
הגביע הסלובני: 4
שחקנים מפורסמים בעבר

| 0 | 1 | 2 |
| --- | --- | --- |
|  סלובניה ברנקו אובלאק  קרואטיה רוברט פרוסינאצ'קי  סלובניה סרצ'קו קטאנץ  סלובניה אלש צ'ך  סלובניה מילאן אוסטרץ  סלובניה מלאדן רודוניה  סלובניה ארמין שיליאק  סלובניה סבסטיאן סימרוטיץ'  סלובניה אנטון ז'לוגר  סלובניה מילנקו אצ'ימוביץ'  סלובניה מיראן פאבלין  סלובניה מרקו סימונוביץ'  סלובניה אלכסנדר קנאבס  סלובניה נסטיה צ'ך |  |  סלובניה דז'יוני נובאק  סלובניה אנדריי קומאץ  סלובניה דליבור סטבנוביץ'  סלובניה ארמין ראקוביץ'  סלובניה בושטיאן סזאר  בוסניה והרצגובינה אלן שקורו  סלובניה ברנקו איליץ'  בוסניה והרצגובינה טאריק הודזיץ'  סלובניה בויאן פרשניקאר  בוסניה והרצגובינה מישו סמיילוביץ'  סלובניה רוברט אנגלרו  סלובניה פרימוז' גליה  סלובניה ולדימיר קוקול  סלובניה יאלן פוקורן |
אדריאן ג'ונסטון

| --- | --- |
אין תמונה חופשית
 לידה:  1961 (בן 63 בערך) קאמבריה, הממלכה המאוחדת 
 מוקד פעילות:  הממלכה המאוחדת 
 מקום לימודים:  אוניברסיטת אדינבורו 
 שפה מועדפת:  אנגלית 
 פרסים והוקרה:  פרס אמי 
 פרופיל ב-IMDb
 
אדריאן ג'ונסטון (אנגלית: Adrian Johnston;‏ נולד ב-1961) הוא מוזיקאי ומלחין בריטי.
חייו

ג'ונסטון נולד בעיירה האנגלית קרלייל (Carlisle) שליד הגבול הסקוטי. הוא ניגן כמתופף בגלגול מוקדם של להקת הווטרבויז. זמן מה טייל ברחבי העולם כשניגן בליווי סרטים אילמים. הוא החל לכתוב מוזיקה למחזות בעבור התיאטרון המלכותי הלאומי ובעבור החברה השייקספירית המלכותית. ב-1996 התבקש על ידי הבמאי מייקל וינטרבוטום לכתוב את המוזיקה בעבור הסרט ג'וד, ובהמשך כתב מוזיקה לשלושה סרטי טלוויזיה נוספים בבימויו של וינטרבוטום. הלחין את המוזיקה לסרט להיות ג'יין.
מאז 1995 הלחין ג'ונסטון מוזיקה עבור למעלה מ-80 תוכניות טלוויזיה וסדרות טלוויזיה.
בשנת 2002 זכה ג'ונסטון בפרס אמי על הלחנת המוזיקה לסדרת הטלוויזיה "שקלטון", ובשנת 2008 זכה בפרס באפט"א על המוזיקה שכתב לסרט הטלוויזיה Capturing Mary‏. כמו כן הוא היה מועמד לפרס אמי נוסף (על הלחנת המוזיקה לסרט הטלוויזיה "בתו של גדעון") ולארבעה פרסי באפט"א נוספים (על המוזיקה לתוכניות הטלוויזיה "הנסיך האבוד", Tipping the Velvet, Perfect Strangers ו"ידידינו המשותף" עיבוד לרומן מאת צ'ארלס דיקנס).
הערות שוליים

↑  http://www.soundtrk.com/clientinfo.php?id=51&show=C.
↑  http://www.imdb.com/name/nm0426514/.
1 2  http://www.imdb.com/name/nm0426514/awards
| --- | --- |
בקרת זהויות :  NLI: 987007425152205171  PLWABN: 9810540204105606  BNE: XX1086462  BnF: cb14029307j (data)  GND: 135045118  ISNI: 0000 0001 1750 7113  LCCN: n97857056  MusicBrainz: b53c4fe9-6f51-4424-bc3f-425a04840004  NKC: xx0152925  NTA: 392535343  SUDOC: 130864455  VIAF: 22435050   WorldCat (עם VIAF): 22435050 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אדוארדו בולסונארו

אדוארדו נאנט בולסונארו (בפורטוגזית: Eduardo Nantes Bolsonaro נולד ב-10 ביולי 1984) הוא פוליטיקאי ברזילאי, המכהן כחבר לשכת הצירים מאז 2015. לפני כניסתו לפוליטיקה, היה קצין משטרה ולאחר מכן עורך דין. הוא בנו של נשיא ברזיל לשעבר ז'איר בולסונארו.
ביוגרפיה

בולסונארו נולד ב-10 ביולי 1984 בעיירה רסנדה שבמדינת ריו דה ז'ניירו. אביו הוא ז'איר בולסונארו, פוליטיקאי ואיש צבא, ולימים נשיא ברזיל ה-38. אמו היא רוג'ריה נאנט נונס בראגה, אשתו הראשונה של ז'איר בולסונארו. הוא למד משפטים באוניברסיטה הפדרלית של ריו דה ז'ניירו, וב-2009 הוסמך כעורך דין מן המניין בלשכת עורכי הדין הברזילאית. במקביל, התגייס למשטרת ברזיל, והחל לעבוד כפקיד משטרתי (Escrivão de polícia) - תפקיד אזרחי ייחודי במשטרת ברזיל.
ב-2014 התמודד בולסונארו על מושב בלשכת הצירים מטעם מחוז הבחירה של סאו פאולו. במועמדותו תמכו אביו והמפלגה הנוצרית החברתית. ב-2018 הוא התמודד על המושב בשנית, בתמיכת המפלגה הסוציאל-ליברלית. 1,843,735 איש הצביעו בעד בחירתו מחדש. זה מספר הקולות הגדול ביותר שזכה בו נציג מחוזי אי פעם בברזיל. ב-2022 הוא נבחר בפעם השלישית בתמיכת המפלגה הליברלית.
עמדותיו

כמו אביו, בולסונארו מזוהה עם הימין השמרני בברזיל. לאורך השנים, הוא הביע תמיכה בהורדת גיל האחריות הפלילית, הקשחת התנאים בבתי הכלא, הקלת התנאים לנשיאת נשק חם והגדלת הצבא הברזילאי. כמו כן, הוא תומך בשוק חופשי קפיטליסטי ובמשפחה מסורתית.
ב-27 באפריל 2016 הוא העלה הצעת חוק לבטל את החלטה 213/15 של המועצה הלאומית לצדק (CNJ), אשר קבעה שכל אדם שכל אדם שנעצר בידי המשטרה חייב להיות מובא בפני שופט בתוך 24 שעות. בולסונארו טען כי בהחלטה ישנם פגמים פרוצדורליים, שכן היא מטילה משימות על מחלקות אחרות שאינן קשורות לרשות השופטת.
ב-24 במאי 2016 הוא העלה הצעת חוק אשר נועדה להשוות את הקומוניזם לנאציזם מבחינת מעמד המונחים בשיח הציבורי.
ב-2019 הוא הצטרף לארגון הימין הבינלאומי "התנועה" אשר הוקם בידי סטיב באנון. בולסונארו משמש כנשיא הארגון בדרום אמריקה.
בולסונארו הוא תומך ותיק ונלהב של מדינת ישראל. ב-2020 התארח בפודקאסט של יאיר נתניהו.
חיים אישיים

שניים מאחיו של אדוארדו בולסונארו, קרלוס ופלביו, גם הם פוליטיקאים.
ב-25 במאי 2019 נישא בולסונארו לפסיכולוגית הלואיזה וולף. ב-10 באוקטובר 2020 נולדה בתם הראשונה, ג'ורג'יה.
הערות שוליים

↑  "Bolsonaro and Haddad go to second round in presidential election".
↑  Eduardo Bolsonaro propõe projeto que coloca fim nas audiências de custódia
↑  Eduardo Bolsonaro apresenta projeto que criminaliza comunismo
↑  Bolsonaro's Son Joins Steve Bannon's Nationalist
↑  יאיר נתניהו בפודקאסט ראשון - עם בנו של נשיא ברזיל אדוארדו בולסונרו
| --- | --- |
בקרת זהויות :  GND: 1273764129  LCCN: no2022144490  VIAF: 4973167082545658570000   WorldCat (עם VIAF): 4973167082545658570000
אדוארד תיאודור קומפטון

| --- | --- |

 לידה:  29 ביולי 1849 האקני, הממלכה המאוחדת 
 פטירה:  22 במרץ 1921 (בגיל 71) פלדאפינג, הרפובליקה הפדרלית של גרמניה 
 מקום לימודים:  בית הספר סידקוט 
 תחום יצירה:  ציור, מסע, איור ספרים, טיפוס 
 
אדוארד תיאודור קומפטון (באנגלית: Edward Theodore Compton‏; 29 ביולי 1849 – 22 במרץ 1921) היה אמן גרמני יליד אנגליה, מאייר ומטפס הרים. הוא ידוע בזכות ציוריו ורישומיו של הנוף האלפיני, וכבש כ-300 פסגות הרים.
ביוגרפיה

קומפטון נולד בלונדון, בנו של תיאודור קומפטון, סוכן ביטוח חובב אמנות, וגדל בבית של קוואקרים דתיים מאוד. הוא למד בבתי ספר לאמנות, וכן למד זמן מה באקדמיה המלכותית בלונדון, אך למעשה הוא היה אוטודידקטי באמנות.
בשנת 1867, החליטה משפחתו להגר לגרמניה, לדרמשטאט, כדי שבנם ירכוש השכלה טובה וזולה יותר מאשר באנגליה. שם, באותה תקופה היה מקום מושבה של דוכסות הסן הגדולה של הדוכס הגדול לודוויג השלישי, וקהילה של אמנים התפתחה במקום. רשומות ביומנו של קומפטון מראים כי הוא וגם אביו היו מורים לאמנות - אליס, נסיכת הסן הייתה בין תלמידיו של אדוארד.
בין השנים 68–1867 סייר קומפטון באזורי ריינלנד, מוזל ואייפל בגרמניה, ועשה רישומים רבים. ביולי 1868, כל משפחת קומפטון נסעה לאלפים. הנוף האלפיני שנתקל בו במהלך טיול זה, במיוחד הנוף של פסגות אייגר, מונש ויונגפראו, גרם לאדוארד להיות צייר הרים.
בשנת 1869 התגורר קומפטון במינכן וכעבור שנתיים הציג לראשונה את עבודתו בארמון הזכוכית.
בשנת 1872 התחתן עם אוגוסטה פלץ ובמשך שנתיים הם נסעו דרך טירול, איטליה ושווייץ. משנת 1874 התיישבו בני הזוג בפלדפינג שעל אגם סטארנברג, בוואריה, ובנו שם בית נוח בשם וילה קומפטון.
בשנים שלאחר מכן נסע קומפטון להרי אוסטריה, סקנדינביה, צפון אפריקה, קורסיקה וספרד ותיעד את רשמיו במגוון ציורי צבעי שמן וצבעי מים וציורי דיו. אף על פי שאהב סצנות אלפיניות, ביקר קומפטון וצייר אזורים אחרים כמו הרי הטטרה הגבוהים במזרח אירופה, הרי סקוטלנד, ההברידים, איי לופוטן וצפון הכף בנורווגיה, והאנדים הקולומביאניים.
בשנת 1880 הפך קומפטון לחבר באקדמיה המלכותית בלונדון. מלבד עבודתו כצייר הוא התפרסם גם כמאייר ספרים של "התאחדות האלפים הגרמניים והאוסטרים" עם כותרות כמו "בהרים הגבוהים" מאת אמיל זיגמונדי (1889), "אודות פלס ופירן" (1901) ו"טיפוס הרים בתמונות" מאת אלפרד שטייניצר (1913). באנגליה הוא היה מבוקש גם כמאייר שמספק תמונות למגוון ספרים.
בזמן מלחמת העולם הראשונה הוא הוזמן על ידי הצבא האוסטרי לצייר מחזית ההר אך נאסר על ידי הפיקוד העליון של בוואריה. הוא הוצא גם מאגודת האמנים במינכן, מכיוון שהיה אנגלי.
פרט לאומנותו, היה קומפטון גם מטפס מצוין, שזכה להערכה רבה בזכות "כישורי טיפוס הרים מבריקים על קרח וסלע, התמדה ראויה להערצה שלו, סבלנותו הבלתי נדלית לשאת בתלאות". הוא היה חבר במועדון האלפים הבלעדי ובאיגוד האלפים הגרמני והאוסטרי.
קומפטון נפטר בפלדפינג ב-22 ביולי 1921, בן 72.
בנו אדוארד הריסון קומפטון ובתו דורה קומפטון היו גם ציירי הרים.
בתו השנייה מריון הייתה ציירת פרחים ודומם.
אמנות והשפעה

בהתחלה צייר במסורת הרומנטית האנגלית, קומפטון פיתח מאוחר יותר ייצוג מציאותי יותר של הטבע, בהנחיית רעיונותיו האמנותיים האמיתיים תוך שמירה על דיוק טופוגרפי. אפילו צבעי המים המוקדמים שלו מראים את החשיבות הרבה של בהירות ואור ועבודתו ראויה לציון גם בזכות הצגת האלמנטים כמו מים ואוויר, כולל ערפל. אפשר לראות בו אימפרסיוניסט.
אף על פי שקומפטון מעולם לא היה בעל השכלה פורמלית רבה, הוא השפיע על אמנים כמו ארנסט פלאץ וקרל ארנולד וכן על בנו אדוארד הריסון קומפטון ובתו דורה קומפטון.
גלריה

ברסלאו - בניין העירייה
רגשטיין
הר מטאהורן
אגם מונט באלדו
פרייבורג
רחוב באוגוסבורג
ואנזה ליד ברלין
הערות שוליים

↑  OEAV, E.T.-Compton-Hütte, web.archive.org, ‏2011-07-27
↑  ראו Darmstadt Artists' Colony
↑  E T Compton, a brilliant artist
↑  E T Compton
| --- | --- |
בקרת זהויות :  PLWABN: 9812567384605606  GND: 11852173X  ICCU: CFIV150145  ISNI: 0000 0000 6676 9323  LCCN: n90701011  NKC: mub20231188853  NSK: 000277030  NTA: 067618006  RKD: 17904  SUDOC: 198201494  ULAN: 500000992  VIAF: 42629047   WorldCat (עם VIAF): 42629047
אדוארדו ביאנקי

האפיפיור פיוס האחד עשר עם אדוארדו ביאנקי, ספטמבר 1926 ואתיקן (בתמונה: ביאנקי מציג לאפיפיור את הלימוזינה אשר פיתח "Bianchi Tipo 20 Limousine")
דגם "8HP ביאנקי" אשר יוצרה על ידי אדוארדו ביאנקי
דגם אופנוע "Bianchi Mendola 125", שנת 1960
אופניים תוצרת ביאנקי, 1950-1952
משאית ביאנקי
אדוארדו ביאנקי (Edoardo Bianchi;‏ 1985–1946), ממציא ויזם איטלקי, בתחום תעשיית הרכב.
בשנת 1885 ייסד את חברת "F.I.V. Edoardo Bianchi", מפעל לייצור אופניים העתיק בעולם, אשר ייצר בנוסף: אופנועים, קטנועים, מכוניות ומשאיות.
החברה כונתה "Bianchi". ב-1955 הפכה חברת "F.I.V. Edoardo Bianchi" לחברת אוטוביאנקי לייצור מכוניות קטנות ומשאיות.
כיום, החברה (לייצור אופנעיים) היא חלק מהחברה השוודית "Cycleurope AB".
ביאנקי נהרג בתאונת דרכים, ב-3 ביולי 1946.
חברת המכונית האיטלקית אוטוביאנקי נקראה על שמו של ביאנקי.
דרכו של אדוארדו ביאנקי

בגיל 8 התקבל ביאנקי לבית הספר "Martinitt" ושם למד והתעניין במכניקה.
בשנת 1885 פתח אדוארדו ביאנקי במרכז ההיסטורי של מילאנו בית מלאכה לייצור אופניים.
ביאנקי יזם שינויים מרחיקי לכת בייצור האופניים. בין השינויים שביצע:
הקטנת הקוטר של הגלגל הקדמי
הורדת גובה הדוושות
אימוץ "שרשרת" העברה של התנועה (הומצא בצרפת)
יצירת גלגלים פנאומטיים (1888)
בניית מעצורים עליונים (קדמיים) (1913)
חברת ביאנקי

חברת ביאנקי נוסדה בשנת 1885 על ידי אדוארדו ביאנקי, והתמחתה בייצור אופניים (המיוצרים עד היום). בשנת 1902 יצרה באופן עצמאי את המכונית הראשונה שלה, דגם 12HP. לאחר מכן נכנסה החברה לתחרות מול חברת פיאט, וייצרה שישה דגמים תחת הסדרה S. (בהספק של בין 4.5 כ"ס ל-12 כ"ס). בשנת 1903 ייצרה החברה את דגם ביאנקי 8HP.
ב- 1914 יצרה חברת ביאנקי 45,000 זוגות אופניים, 1,500 אופנועים ו- 1,000 מכוניות.
בתקופה שבין מלחמות העולם, ייצרה ביאנקי את דגמי האוגוסטה והאפריליה, שזכו להצלחה גדולה באיטליה. 
במלחמת העולם השנייה הופצץ המפעל של ביאנקי, והחברה הפסיקה לייצר כלי רכב והתמקדה באופניים ואופנועים.
ב- מלחמת העולם השנייה החברה הגבירה את פעילותה בייצור משאיות וכלי רכב לשימוש צבאי.
ב-1955 החליטה הנהלת ביאנקי לשוב ולייצר מכוניות. לשם כך הגיעה ביאנקי להסכם עם קונצרן הרכב פיאט ועם יצרנית הצמיגים פירלי על הקמת החברה אוטוביאנקי.
תמונות

ביאנקי 8HP
ביאנקי s9 - אמבולנס
ביאנקי s9 - אמבולנס (מבט לתא הנהג)
"ביאנקי Tipo C" שנת 1909
אופנוע ביאנקי ES 250 שנת 1937
"ביאנקי Miles" אוטובוס
משאית ביאנקי
אופניים תוצרת "ביאנקי"
ראו גם

אוטוביאנקי
ביאנקי 8HP
אגם מנגואה

| --- | --- |
ינואר 1986 אגם מנגואה מהחלל, צפון בצד שמאל.
ינואר 1986 אגם מנגואה מהחלל, צפון בצד שמאל.
 מידע כללי
 מיקום:  ניקרגואה ניקרגואה
 סוג:  אגם 
 מידות
 שטח:  1,024 קמ"ר
 גובה:  39 מטר מעל לפני הים
 אורך מרבי:  65 ק"מ
 אורך:  58 קילומטר
 רוחב מרבי:  58 ק"מ
 רוחב ממוצע:  32 ק"מ 
 עומק מרבי:  20 מטר
 ‏עומק ממוצע:  9.5 מטר
 מידע נוסף
 נהר מזין:  נהר סינקפה, נהר וייאחו
 מקור לנהר:  נהר טיפיטפה
 ‏אגן ניקוז:  6,668 קילומטר רבוע
 מדינות באגן הניקוז:  ניקרגואה 
 ערים:  מנגואה
 קואורדינטות:  12°20′00″N 86°25′00″W﻿ / ﻿12.333333°N 86.416667°W﻿ / 12.333333; -86.416667
  (למפת ניקרגואה מוגדלת) מנגואה לאון צ'יננדגה מטגלפה חינוטגה בלופילדס הונדורס קוסטה ריקה הים הקריבי האוקיינוס השקטאגם מנגואה(למפת ניקרגואה רגילה) מנגואה לאון צ'יננדגה מטגלפה חינוטגה בלופילדס הונדורס קוסטה ריקה הים הקריבי האוקיינוס השקטאגם מנגואה
 
אגם מנגואה (בספרדית: Lago de Mangua, נהגה: [maˈnaɣwa]; ידוע גם כאגם קסולוטלן, בספרדית: Lago Xolotlan) הוא אגם בדרום מערב ניקרגואה, בסמוך לעיר הבירה מנגואה ששוכנת לחופו הדרום המערבי של האגם.
מאפיינים

האגם מכיל מים מתוקים והוא נוצר בעקבות פעילות טקטונית, הוא ממוקם בגובה של 39 מ' מעל פני הים ומשתרע על פני שטח של 1,024 קמ"ר, אורכו המקסימלי הוא 65 ק"מ ורוחבו המקסימלי הוא 58 ק"מ ועם עומק ממוצע של 9.5 מטרים ועומק מרבי של 20 מטר הוא תופס את מקומו כאגם השני בגודלו בניקרגואה ובמרכז אמריקה כולה.
הוא מוזן על ידי הנהרות סינקפה ווייאחו, ומקושר באמצעות נהר טיפיטפה עם אגם ניקרגואה ששוכן כ 35 ק"מ דרומית-מזרחית אליו, חיבור שנקטע בשנת 1910 עם ירידה במפלס האגם, וחזר ב-1998 לאחר שהוריקן מיץ' העלה את מפלס האגם ואיפשר לו לזרום לעבר אגם ניקרגואה בחזרה.
על שפת אגם מנגואה ממוקם הר הגעש מומוטומבו, שגובהו 1280 מ'. צורתו של האגם אליפטית, כשרק חצי האי צ'יליטפה קוטע את הפרופיל שלו, מצפון-מערב לצ'יליטפה נמצא האי הראשי של האגם, מומוטומביטו.
מקור השם

אגם מנגואה קיבל את שמו בדומה לאגם ניקרגואה על ידי הכובשים הספרדים שהגיעו במאה ה-16, משילוב המילים מנגו (Mangue) הכינוי אותו נתנו הספרדים לשבטי המנקמה (Mánkeme) שחיו באזור ואגואה (מים).
הצפות

מפלס אגם מנגואה עולה משמעותית באירועי גשם קיצוניים. מפלס המים הגבוה ביותר נרשם במהלך הצפה שאירעה בשנת 1933.
במהלך ההוריקן מיץ' שפקד את מרכז אמריקה ב-1998 עלה מפלס האגם ב-3 מטרים וזרע הרס רב בבתים של אלו הגרים סביבו. שיטפון גדול עוד יותר התרחש בספטמבר-אוקטובר 2010. ומאז, העיר אסרה על מגורים באזורים שגובהם מתחת לגובה של 42.76 מטר מעל פני הים המועדים לשיטפונות.
זיהום

אגם מנגואה תואר על ידי כמה חוקרים כ"אגם המזוהם ביותר במרכז אמריקה". האגם זוהם קשות, בעיקר עקב הזרמת שפכים במשך כמה עשורים החל מ-1927. רק בשנת 2009 נפתח במנגואה מתקן מודרני לטיפול בשפכים אך גם הוא מטפל רק בכ־40% משפכי העיר.
סיבה נוספת לזיהום היא העובדה שאין זרימה סדורה של מים החוצה מהאגם ורק שיטפונות המובילים לעלייה במפלס האגם מאפשרים למים לזרום דרך נהר טיפיטפה לכיוון אגם ניקרגואה. אולם למרות הזיהום, רבים מתושבי מנגואה עדיין חיים לאורך חופי האגם ואוכלים את הדגה המצויה בו.
החי

למרות הזיהום הקשה ישנם כ-20 מיני דגים שעדיין חיים באגם מנגואה.
אף על פי שקיים חיבור בין אגם מנגואה לאגם ניקרגואה, הכריש השורי שמאכלס את אגם ניקרגואה אינו יכול לנדוד לאגם מנגואה בעקבות מפל בגובה 3.7 מטר על נהר הטיפיטפה.
גלריה

נוף לאגם מטיפיטאפה (2003)
הר הגעש מומוטומבו
הערות שוליים

1 2 3 4 5  Douglas Haynes, [The Lake at the Bottom of the Bottom]. VQR, Summer 2011
↑  Hazel Plunkett. Nicaragua: A Guide to the People, Politics and Culture. Interlink Books, Dec 1, 2001. pg. 71
1 2  Thorson, Thomas B., "The Status of the Lake Nicaragua Shark: An Updated Appraisal" (1976). Investigations of the Ichthyofauna of Nicaraguan Lakes.Paper 41.
| --- | --- |
בקרת זהויות :  NLI: 987007537021905171  GND: 4328638-0  LCCN: sh94003707  VIAF: 236074334   WorldCat (עם VIAF): 236074334
אונאי לופס

אונאי לופס קבררה (בספרדית: Unai López Cabrera; נולד ב-30 באוקטובר 1995) הוא כדורגלן ספרדי המשחק בעמדות הקשר האחורי והמרכזי בקבוצת ראיו ואיקאנו מהלה ליגה. בילה את מרבית הקריירה שלו באתלטיק בילבאו, ממנה עבר לראיו ואיקאנו.
קריירה

לופס החל את הקריירה שלו בריאל סוסיאדד. בשנת 2011 עבר לאקדמיה של אתלטיק בילבאו. בנובמבר 2012 ערך את הופעת הבכורה שלו בקבוצת המשנה, אתלטיק בילבאו ב', בליגה השלישית. באוגוסט 2013 ערך את הופעת הבכורה שלו בקבוצה.
ב-27 באוגוסט 2014 ערך את הופעת הבכורה שלו בקבוצה הבוגרת של אתלטיק בילבאו, כשנכנס כמחליף במשחק הגומלין של פלייאוף מוקדמות ליגת האלופות נגד נאפולי. שלושה ימים לאחר מכן ערך את הופעת הבכורה שלו בלה ליגה נגד לבאנטה. בעונת 2014/2015 שיחק 19 משחקים בליגה הבכירה.
בעונת 2015/2016 שיחק רק בקבוצת המילואים, שבשלב זה שיחקה בליגה השנייה. ב-40 משחקים כבש שני שערים. בסוף העונה ירדה בילבאו ב' ליגה.
לקראת עונת 2016/2017 הושאל לעולה החדשה לליגה הראשונה, לגנס. באוגוסט 2017 הושאל לראיו ואיקאנו מהליגה השנייה.
בקיץ 2021 הושאל לראיו ואייקאנו פעם נוספת. לאחר תום תקופת ההשאלה האחרונה, חתם לופס בראיו באופן קבוע.
אוליבר דובין

אוליבר לוקאס דוזאה נוניאלו דובין (בשוודית ובאנגלית: Oliver Lukas Dozae Nnonyelu Dovin; נולד ב-11 ביולי 2002 בלונדון שבאנגליה) הוא כדורגלן שוודי-אנגלי המשחק בעמדת השוער בקבוצת קובנטרי סיטי ובנבחרת שוודיה.
קריירת מועדונים

דובין גדל במחלקות הנוער של אנסקדה IK והמארבי. בעונת 2020 הושאל ל-IK פריי מהליגה השוודית השלישית, במדיה ערך 23 הופעות ליגה.
ב-6 בדצמבר 2020 ערך את הופעת הבכורה שלו בקבוצה הבוגרת של המארבי, בהפסד 2-1 לארברו מליגת העל השוודית לעונת 2020.
ב-19 ביולי 2024 חתם בקובנטרי סיטי.
קריירה בין-לאומית

ב-12 בינואר 2023 ערך דובין את הופעת הבכורה שלו בנבחרת שוודיה, בניצחון 2-1 על נבחרת איסלנד במשחק ידידות.
תארים

הגביע השוודי (1): 2020/2021
אדריאן בייראמי

אדריאן בייראמי (באלבנית: Adrian Bajrami; נולד ב-5 באפריל 2002 בלנגנטל שבשווייץ) הוא כדורגלן אלבני-שווייצרי המשחק בעמדת הבלם בקבוצת המילואים של בנפיקה ליסבון ובנבחרת אלבניה.
קריירת מועדונים

בייראמי גדל במחלקות הנוער של לנגנטל, TOBE, יאנג בויז ברן ובנפיקה ליסבון. בשנת 2022 החל לשחק בקבוצת המילואים של בנפיקה ליסבון במסגרת הליגה הפורטוגלית השנייה.
קריירה בינלאומית

ב-13 ביוני 2022 ערך בייראמי את הופעת הבכורה שלו בנבחרת אלבניה, בתיקו 0-0 נגד נבחרת אסטוניה במשחק ידידות.